అభినందన (సినిమా)
అభినందన 1988 లో అశోక్ కుమార్ దర్శకత్వంలో విడుదలైన ప్రేమ కథా చిత్రం. కార్తీక్, శోభన ఇందులో ప్రధాన పాత్రలు పోషించారు. ఇళయరాజా సంగీత దర్శకత్వం వహించిన ఈ చిత్రంలోని పాటలు బహుళ ప్రజాదరణ పొందాయి.
విజయం మనదే
విజయం మనదే 1970, జూలై 15న విడుదలైన తెలుగు చలన చిత్రం. జానపద ఫక్కిలో రూపొందిన చక్కటి సందేశాత్మక చిత్రమైన ‘విజయం మనదే’ లో అధికార దాహం పిచ్చిగా వెర్రితలలు వేస్తున్న ఈ రోజుల్లో అధికారమదాంధత్వంతో కావరమెక్కిన ఒక వ్యక్తి దుర్మార్గాలను చూపించడం జరిగింది. ఈ జానపద చిత్రం విడుదలై మంచి విజయాన్ని అందుకుంది. బి.విఠలాచార్య దర్శకత్వం వహించిన ఈ చిత్రంలో ఎన్.టి.ఆర్. ప్రజా నాయకుడిగా నటించారు. బి.సరోజా దేవి, దేవిక, కైకాల సత్యనారాయణ తదితరులు ముఖ్యపాత్రలను పోషించగా, టి.వి.రాజు సంగీతం అందించారు.